

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL TEISĖS TEIKTI AKREDITUOTĄ APGYVENDINIMO SAVARANKIŠKO GYVENIMO NAMUOSE SOCIALINĘ PRIEŽIŪRĄ SUTEIKIMO**

2024 m. kovo 15 d. Nr. DĮV-130

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos socialinių paslaugų įstatymo 251 straipsnio 1 dalimi, vykdydamas Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, 14 punktą, Šilalės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašo, patvirtinto Šilalės rajono savivaldybės mero 2023 m. gegužės 29 d. potvarkiu Nr. T3-63 „Dėl Šilalės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašo patvirtinimo“, 11 ir 13 punktus, Šilalės rajono savivaldybės mero 2023 m. birželio 2 d. potvarkį Nr. T3-73 „Dėl įgaliojimų suteikimo Šilalės rajono savivaldybės administracijos direktoriui“, atsižvelgdamas į Šilalės rajono socialinių paslaugų namų 2024 m. kovo 8 d. prašymą Nr. S18-375 (4.4 E) „Dėl dokumentų pateikimo“:

1. S u t e i k i u teisę Šilalės rajono socialinių paslaugų namams, juridinio asmens kodas – 302635186, trejus metus teikti akredituotą apgyvendinimo savarankiško gyvenimo namuose socialinę priežiūrą adresu:

1.1. Vytauto Didžiojo g. 17, Šilalės m. Paslaugų gavėjų skaičius – 12;

1.2. Šventupio g. 3, Šiauduvos k., Laukuvos sen., Šilaslės r. Paslaugų gavėjų skaičius – 11;

1.3. Ateities g. 4, Pajūrio mstl., Pajūrio sen., Šilalės r. Paslaugų gavėjų skaičius – 14.

2. P r i p a ž į s t u netekusiu galios Šilalės rajono savivaldybės administracijos direktoriaus 2021 m. gruodžio 30 d. įsakymą Nr. DĮV-1314 „Dėl teisės teikti akredituotą apgyvendinimo savarankiško gyvenimo namuose socialinę priežiūrą suteikimo Šilalės rajono socialinių paslaugų namams“.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas